
Sådan erobrede 
ufoerne verden 

En regnfuld forårsaften i 1977 så en 11-årig britisk 
dreng en tv-udsendelse, hvor to unge fyre afsøgte 
himlen med lytteudstyr og et kamera. De var ufo¬ 
jægere. Drengens interesse var straks vakt. Den 
blev forstærket året efter, da Spielbergs 
storfilm C/ose Encounters of the Third Kind fik 
premiere i Storbritannien. 

Af Kim Møller Hansen 

Mange regnbyger har siden 1977 ramt Storbritannien, og den 
dengang 11-årige David Clarke er i dag ekspert på ufomyten. 

I dag underviser David Clarke i journalistik på Sheffield Hallam 
University. Inden da var han journalist på The Sheffield Star og 
Yorkshire Post. Clarke har skrevet 12 bøger, og 1999 tog han 
en ph.d. i „British Folklore", dvs. folkemindevidenskab, ved 
National Centre for English Cultural Tradition, University i 
Sheffield. 

UFO-Mails læsere har jævnligt hørt om Clarkes arbejde og 
ufointeresse, idet han siden 2000 har arbejdet på at overtale 
det britiske forsvarsministerium til at frigive de resterende 
ufodokumenter tilbageholdt i deres arkiver. Arbejdet har båret 
frugt. Tusindvis af dokumenter er offentliggjort gennem årene 
og gjort frit tilgængelige på nettet. Siden 2008 har Clarke 
arbejdet som ekstern konsulent for The National Archives 
(TNA) og rådgivet arkivet ifm. offentliggørelsen af de mange 
dokumenter. 



Britiske X-files 


I 2008 begyndte The National Archives (TNA) i Storbritannien en 
årelang proces med at frigive dokumenterne i forsvarets 
ufoarkiver. Frem til juni 2013 var der offentliggjort ca. 52.000 
sider. Mere end fire millioner besøgende fra 160 forskellige lande 
har i den forløbne tid besøgt National Archives' 
uforelaterede hjemmeside . Man regner med, at informationerne 
om filernes frigivelse har nået omkring 25 millioner mennesker. 
Arkivmaterialet indeholder tilsyneladende ingen „rygende pistol", 
dvs. ingen sensationelle afsløringer om aliens og landede 
rumskibe, men rigeligt andet interessant læsestof, hvoraf en del 
utvivlsomt kan kaste nyt lys over ufomytens udvikling i 
Storbritannien. 



Dr. David Clarkes seneste bog udkom i maj 
2015 og har titlen How UFOs Conquered The 
World. The History Of A Modern Myth. Og for 
at gøre en lang historie kort: Bogen kan meget 
vel blive årets bedste udgivelse om ufomyten. 
Den er både velskrevet, underholdende, 
lærerig og seriøs og bør være obligatorisk 
læsning for alle ufointeresserede. 

Clarke tager læseren med på en tidsrejse fra 
1977, hvor han blev grebet af ufofeberen og 
troede på besøg udefra, til i dag, hvor han er 
en af de ypperste fortalere for den 
http://drdavid psykosociale tilgang til ufomyten, nemlig at 
clarke.co.uk/ ufoer forstået som besøg udefra er skabt af os 

selv - vores forestillinger, tro og håb. Mange 
hændelser/fænomener, som er virkelige nok (fly, 
kondensstriber, raketter, stjerner/planeter, stjerneskud, 
balloner af forskellig slags og meget andet), kan udløse en 
ufooplevelse, dvs. blive fortolket som noget andet, end hvad 
det i virkeligheden er. Forestillingerne om ufoerne - forstået 
som besøg udefra - er et kulturelt fænomen, født under Den 
Kolde Krig og lige siden videreudviklet af film, tv-serier, aviser, 
nettet, ufoforeninger o.a. 


Følg dr. David 
Clarkes 
arbejde på 





Med sin psykosociale vinkel er Clarke helt på linje med den 
tilgang til ufomyten, som SUFOI står for i dag, jf. 
SUFOI's vision og formål . 


årene 



Clarke har igennem 
besøgt og interviewet mange 
centrale personer tilknyttet 

ufomyten, både observatører 
og „efterforskere". Highlights 

fra velvalgte interviews 
anvendes i bogen til at give et 
signalement af tidsperioder, 
give indsigt i forskellige 
opfattelser af ufomyten, samle 
de historiske tråde i ufomyten 
samt kaste nyt lys over flere 
gåder. Fx er det særdeles 
interessant at læse om Clarkes John A. Keel (1930-2009) 
møde med den berømte skrev både spændende og 

amerikanske forfatter John provokerende artikler og 

Keel. bøger, hvoraf især „UFOs: 

Operation Trojan Horse"; fra 
John Keel besøgte i 1992 1970 og„77ie Mothman 
Storbritannien for at holde Prophecies" fra 1975 er læst 
foredrag. I den forbindelse af mange. Sidstnævnte bog 
interviewede Clarke og Andy ^[ ev ■ 2002 filmatiseret med 
Roberts den dengang 62-årige Richard Gere i hovedrollen. 

og sygdomssvækkede berømthed. Både Clarke og Roberts 
havde læst Keels bøger og havde behov for at stille mange 
spørgsmål. 

Det kan nogle gange være svært at blive klog på Keel, som 
skriver engageret, men også gådefuldt om Men-In-Black, 
mærkelige væsner, dæmoner og parallelle universer. John Keel 
har introduceret begrebet „ultra-terrestrials". Ufoer er ikke 
skabt af ikke-jordiske, men af „ultra-terrestrials", skjulte 
kræfter fra andre dimensioner, som lever side om side med os 
og elsker at drille mennesker. 

Under interviewet på et hotelværelse i Sheffield sagde Keel 
bl.a.: 

„Hvis der ikke var nogen mennesker her på Jorden , ville der så 
findes ufoer? Jeg tror , at ufoer absolut er knyttet direkte til os , 
og at vi kun ser , hvad de ønsker , vi skal se, hvad vi tror , vi 






ser... Der er i dag tusindvis af mennesker, som tror, at der 
faktisk findes ultra-terrestrials. Men, som jeg har forsøgt at 
forklare i mine bøger og artikler, er det i virkeligheden os, som 
er intelligensen bag ufoerne. ” 

Om ufologerne sagde Keel i interviewet med Clarke og Roberts, 
at ufologerne for at kompensere for de manglende beviser har 
konstrueret en fantasiverden, hvor myndighederne har indgået 
aftaler med rumfolk. Det er deres måde at klare det på. Det 
er på denne måde, alle nye religioner beskytter deres tro ... Så 
de fortæller, at den eneste grund til, at vi ikke kender 
sandheden, er, at regeringen skjuler den. Det utænkelige 
alternativ er, at grunden til, at de ikke ved noget om ufoer, er, 
at de ikke eksisterer ..." 

David Clarke: „How UFOs 
Conquered The World. 

The History Of A Modern 
Myth", 312 sider, Aurum 
Press 2015. 



THE HISTORY 
Of A MODERN MYTH 

DAVID CLARKE 

Konspirationer 
om alt 

Nick Redfern er en meget flittig fuldtidsforfatter 
inden for alt, hvad der hedder mystik, fortidsgåder, 
ufomyten, konspirationsteorier og alternative 
tanker. Mere end 30 titler er det blevet til. 

Af Kim Møller Hansen _ 

Jeg har med udbytte læst adskillige 
af Nick Redferns bøger, heriblandt 
Scien ceFiction Secrets. From 
Government Files and the 
Paranormal (Anomalist Books 

2009) og On the Trail of the 
Saucers Spies. UFOs and 

Government 
Surveillance (Anomalist Books 
2006). Redfern er nemlig både 
velskrivende og god til at finde nye 
vinkler på såvel gamle som nye 
emner - det som på godt dansk 
hedder research. Her i 2015 
Redfern, Nick:,Tsecret kommer der ifølge Nick 
History. Conspiracies Redferns bloq manqe nye bøger fra 
from Ancient Aliens to hans hånd. Den første er 
the New World Order", udkommet med titlen Secret 
448 sider, Visibls nk History. Conspiracies from Ancient 

Press 2015 Aliens to the New World 

Order (Visible Ink Press 2015) og 
er et digert værk på 448 sider. 

Secret Hi story. Conspiracies from Ancient Aliens to the New 
World Order tager fat på ikke mindre end 60 
begivenheder/emner ordnet i tre dele: 

. Ancient Aliens— Ancient Nuclear War; The Anunnaki; The 
Plagues of Egypt; The Nazca Lines; Native American UFO 
Legends. Og meget mere. 

• Conspiracies— Abraham Lincoln and the Masons; 
Tunguska; Adolf Hitler's Survival; MKUItra; The JFK 

Assassination; Martin Luther King's Killer; Watergate's 
Deep Throat. Og meget mere. 

. The New World Order— Deaths in the Defense Industry; 
Chemtrails; Black Helicopters; 9/11; The Patriot Act 
Surveillance; Microchipping the World; Snowden and 
Surveillance; The Mystery of Flight MH370. Og meget 
mere. 

Er man i forvejen velbevandret i emnerne, kan man nikke 
genkendende til de mange rigtig-langt-ude-historier. For 
læsere, som kun er interesseret i ufomyten, er der næppe 


meget nyt at hente. 



Umiddelbart skulle man tro, at bogen med sine mange emner 
og forsøg på overblik og sammenhæng ville være en god 
„begynderbog" udi konspirationsteorier. Det er desværre ikke 
tilfældet. Redfern skal tydeligvis ikke fornærme nogen (især 
amerikanske) læsere, så han lader alle komme til orde. Især 
personer med en bimlende skør historie fyldt med 
spekulationer, gætterier og udokumenterede påstande får lov 
til at lufte deres dumhed. Det giver Redfern masser af stof at 
fylde bogen med og har jo ret beset også underholdningsværdi, 
men den uforberedte læser lades i stikken, fordi de skøre kuler 
præsenteres som anerkendte eksperter eller folk, der nyder 
almen anseelse. 



Jeg føler mig overbevist om, at Redfern er bevidst om, at de 
pågældende personers argumenter, ideer og spekulationer for 
længst er blevet tilbagevist og afsløret af rigtige eksperter, 
men det sælger nok bare ikke bøger at fortælle det. 

I det hele taget stiller Redfern mange åbne og 
„gådefuldskabende" spørgsmål, som det overlades til læseren 
selv at tage stilling til, især ved afslutningen af hvert kapitel - 
også spørgsmål, som slet ikke har noget med sagen at gøre, 
ikke er relevante at stille, og som allerede er besvaret i anden 
sammenhæng. 

Eksempelvis gengiver Redfern Cosford-sagen fra 31. marts 
1993, hvor mange briter oplevede et stort trekantet fartøj på 
nattehimlen. Nick Popes „efterforskning" og synspunkter 
gengives i et længere afsnit og afsluttes med Nick Popes 
udtalelse: 

„Jeg kan ikke sige , om denne sag var det afgørende 
vendepunkt; der fik mig til at gå fra at være en fordomsfri 
skeptiker til at blive en troende; men det var bestemt en af de 
vigtigste begivenheder. Faktisk , hvis man spørger mig om mit 
bedste bud , vil jeg sige , at dette var den virkelige ting; dette 
var ikkejordisk." 

Nick Popes udtalelse stammer fra et interview, som Nick 
Redfern foretog i 1997. Skal man være venlig, kan man sige, 
at Pope i 1997 måske ikke kendte alle detaljerne om Cosford- 
sagen dengang og derfor ikke vidste bedre. Denne 
undskyldning kan ikke gælde for Redfern. Han er udmærket 
klar over, at Cosford-sagen højst sandsynligt har naturlige 
forklaringer, sådan som dr. David Clarke har dokumenteret 
på http://drdavidclarke.co.uk/secret-files/the-cosford-incident/ . 

Clarke skriver, at den britiske ufoentusiast Jenny Randles for 
mange år siden i den grad har sandsynliggjort, at de mange 
ufooplevelser fra denne aften i både Storbritannien, Irland og 
det nordlige Frankrig hænger sammen med, at Rusland sendte 
Cosmos 2238 i kredsløb, hvorefter Tsyklon-løfteraketten faldt 
ned gennem atmosfæren, brød i mindst to store stykker og 
brændte op. Redfern vælger Popes udlægning af sagen. Det 
bevarer mystikken og de åbne spørgsmål. Men det er ikke fair 
at snyde sine læsere. 




Nyt fra SUFOI's 
Fotoafdeling 

Af Ole Henningsen 

2300 København S. 27. 
november 2014 


På ovenstående 
udsnitsforstørrelse af et af 
de modtagne fotos (tv.) er 
aftegningens „langstrakte 
form" bortretoucheret i 
forsøg på at gengive 
observatørens iagttagelse 
mere korrekt. 

Den langstrakte form 
fremkommer ved 
bevægelse af kameraet 
under den lange 
eksponeringstid. 

En 46-årig observatør på Amager beretter: 

Jeg står og venter på en taxi på vej til Kastrup lufthavn. 
Klokken er 06.40. 

På himlen ser jeg så en rød/orange ting komme hen over 
himlen. Det ligner ikke et fly da den ikke blinker men har et 
konstant rød/orange lys og bevæger konstant i Uge linie hen 
over himlen. Jeg har 4 fotos som jeg tog med min IPhone. Hvis 
I vil se dem, så send mig en mail, så kan jeg sende dem til jer. 
Det var underligt, og min hustrus først kommentar var... 

Det en ufo men hvor ved hun det fra??" 

Det lyder jo tåbeligt > men tro mig , det var ikke et fly. 






Efter gennemgang af det modtagne fotomateriale sammenholdt 
med DMI-vejrdata, observationsberetningen m.v. er 
Fotoafdelingen ikke i tvivl om, at der er tale om en lille 
varmluftballon med et brændende materiale i bunden til 
oplysning og opdrift. 

Fotografen tilføjer efterfølgende: 

Tak for jeres svar. Jeg tænker bare, at det virker underligt > at 
nogen ville sende en sådan ballon op en torsdag morgen, og 
denne så bevæger sig i en lige linie hen over himlen i stedet for 
lodret opad. Men spændende har det da været. Og tak fordi I 
kiggede på mine billeder. 

At banen synes lige hen over himlen er ikke usædvanligt. 
Ballonen skal være ret tæt på for at synes hurtigt stigende. 
Men opsendelse kl. lidt i syv om morgenen... ;-) 

3600 Frederikssund 25. marts 
2015 

Fra udkanten af Frederikssund beretter en observatør: 

Står i forhave kl. ca. 22.30, kigger mod vest. Et hvidt lys 
kommer til syne på himmelen. Vurderer det til at være 150- 
200 m. væk, og ca. højde tilsvarende antal m. oppe i luften. 
Tænker ikke over det til at starte med. Vi står 2 personer, er 
ude for at ryge, snakker sammen. 

Det lyser et stort område op, flere hustage i nærheden bliver 
oplyst og „undersøgt". Da flere lys/lamper kommer til, bliver 
jeg opmærksom på, at det er noget usædvanligt. 
Jeg begynder straks at filme med min tlf. Der er ingen lyd på 
fænomenet. Lysene bliver skiftevis svagere og stærkere, de 
danner formationer, både buede, spidse og lige. Der er op til 
20 lys på en gang, på et tidspunkt. Jeg sætter det ikke i 
forbindelse med hverken fly, helikoptere, droner eller kinesiske 
lamper. På en gang forsvinder samtlige lys. 




Udsnit af screenprint af modtagne video viser de omtalte 
lysfænomener (ses svagt midt i billedet). 



På udsnitsforstørrelser af flere screenprints fra 
videosekvensen ses de forskelligartede lysfænomeners 
udseende på forskellige tidspunkter af observationen. 


SUFOI's Fotoafdelings undersøgelse 

og konklusion 

De mange lys og især deres bevægelsesmønster, tilsynekomst 
og forsvinden, er ikke helt i overensstemmelse med små 
varmluftballoner, som muligvis kunne være en første plausibel 
forklaring. 

Observatørens beskrivelser af lysene på himlen samt selve 
udseendet på videoen og måske især bevægelsesmønstret 
ledte imidlertid mere tanken hen på øvelsesaktiviteter på 
Jægersprislejrens område i observationsretningen - vestlig 
retning. 





Sådanne aktiviteter med div. lys fra lejrens øvelsesområde har 
ved flere lejligheder været årsag til henvendelser til SUFOI med 
fotos og videoer af mystiske lys på himlen. 

Fotoafdelingen rettede derfor henvendelse til Forsvaret - her 
Jægersprislejren - og modtog flg. oplysninger fra kaptajn 
Morten Malthe Pedersen, Chef for Skydesikkerhed Jægerspris, 
om deres øvelsesaktiviteter bl.a.: 

Den 25/3 blev der skudt med lys fra såvel 40 mm lysraketter, 
signalpistol og dyssekanon. Skydningerne fandt sted ca. fra kl. 
21.30 til 22.55. Samtidig var der skydning med tungt 
maskingevær med lysspor > der kan give en masse små lys på 
himlen, og som på afstand ser ud til at hænge i en fast højde 
et stykke tid, selv om det er et projektils parabel, man ser. 
Om vores lys er i stand til at oplyse tage i udkanten af 
Frederikssund, er jeg noget i tvivl om. 

Efter på ny at have gennemgået div. udgaver af 
videomaterialet og udsnitsforstørrelserne af screenprints m.v. 
er Fotoafdelingen ikke længere i tvivl om, at netop 
lysaktiviterene i forbindelse med øvelserne i Jægersprislejren er 
forklaringen på, hvad der i dette tilfælde er observeret og 
videofilmet fra Frederikssunds udkant. 

Disse øvelsesaktiviteter har naturligvis ikke kunnet oplyse tage 
så langt borte - allerhøjst måske med lidt genskin i visse 
blanke overflader. 

Ikke desto mindre er det en måde, nøgterne og seriøse 
observatører kan opleve tingene på. Det er ikke ualmindeligt. 
Toke Haunstrup har i sit værk „ 50 år med ufoer - erfaringer fra 
halvtreds års rapportarbejde " givet eksempler på, at lys langt 
borte kan opleves at oplyse tage eller sågar forfølge biler. 

Læs ufo-beretninger 
på www.ufo.dk 

Seneste indberetninger til SUFOI om ufo-oplevelser kan ses 
på www.ufo.dk under Observationer. 







Bliv medlem af 
SUFOI's Støttekreds 

i 2015 

- og vælg en bog 

Foreningen Skandinavisk UFO Information drives af frivillig og 
ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk 
og sekundært at registrere observationer af usædvanlige 
himmelfænomener. Du kan læse om SUFOI's formål og 
vision her . 

Du kan med et økonomisk bidrag på kr. 250 - og naturligvis 
gerne mere - gøre det muligt for os fortsat at drive ufo.dk og 
foretage undersøgelser af ufooplevelser. 

Vi håber, at rigtig mange vil fortsætte med at bakke op om 
vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via 
netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den 
ønskede, gratis titel. 

Som medlem af SUFOI's Støttekreds har du ingen forpligtelser 
over for foreningen. Støttebeløbet gælder for et år. 

UFO-Mai I udgives af Skandinavisk UFO 
Information. 

© SUFOI 2015. Nyhedsmedierne kan, i henhold til ophavsretsloven og med 
tydelig kildeangivelse, bringe citater fra signerede artikler. Artikler må kun 
bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt 
med Copydan-vederlag. 





